Brett Borgen

Brett Borgen (født 7. november 1934 i Oslo, død 11. mars 2014 samme sted), var en norsk forfatter. Hun var datter av Annemarta og Johan Borgen og mor til Bendik og Iselin Alme. Hun debuterte som forfatter i 1972. Debutboka het Fra en ikke helt vellykket skuespillerinnes dagbok, en selvironisk referanse til en skuespillerkarriere som var nettopp «ikke helt vellykket».

 Privatliv 
Hun var først gift med scenografen Gunnar Alme, som er far til hennes to barn, og senere med forfatteren Arne Falck.

Da hun i voksen alder ble kristen og lot seg døpe, skapte dette store konflikter mellom henne og ektemannen på den ene siden, og foreldrene på den andre. At denne konflikten i stor grad fikk utspille seg i full offentlighet, gjorde ikke konfliktnivået noe mindre.
I bøkene Den fortapte datter og Lillelord og Lady Brett forteller hun om dette.

 Bibliografi 
 Fra en ikke helt vellykket skuespillerinnes dagbok (1972)
 Se dette menneske (1974) Dikt og kortprosastykker
 Istedenfor Lisbeth (1977)
 Dualoger med Vår Herre (1977)
 Isabella, sorgen og Don Juan en fabel (1977)
 En time med Jesus Kristus (1978)
 Femti år igjen å leve (1978)
 Vær så snill'a. Barnebok for voksne (1978)
 Den fortapte datter (1979)
 Fanmail til Othilie (1980)
 Heltinnen (1981)
 Offside (1983)
 Intet annet enn kjærligheten tar jeg imot (1984) 
 Lillelord og Lady Brett (1985)
 For å ta igjen min tapte smerte (1997)

 Diskografi 
 Menneskedøgn (1972), Brett Borgen og Arne Falck. Vinyl LP utgitt av Sonet og Arne Bendiksen. Jazz, Funk / Soul, Non-Music. Spoken Word, Poetry

 Referanser 

 Eksterne lenker 


Kategori:Norske forfattere
Kategori:Personer fra Oslo